B. ΔΙΑΧΕΙΡΙΣΗ ΤΩΝ ΑΠΟΒΛΗΤΩΝ

1. 31993 R 0259: Κανονισμός (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (ΕΕ L 30, 6.2.1993, σ. 1), όπως τροποποιήθηκε τελευταία από:

- 32001 R 2557: Κανονισμός (ΕΚ) αριθ. 2557/2001 της Επιτροπής της 28.12.2001 (ΕΕ L 349, 31.12.2001, σ. 1).

α) Μέχρι τις 31 Δεκεμβρίου 2014, όλες οι μεταφορές στη Βουλγαρία αποβλήτων προς αξιοποίηση που απαριθμούνται στο Παράρτημα ΙΙ του κανονισμού (ΕΟΚ) αριθ. 259/93, κοινοποιούνται στις αρμόδιες αρχές και υφίστανται επεξεργασία σύμφωνα με τα άρθρα 6, 7 και 8 του κανονισμού.

β) Κατά παρέκκλιση από το άρθρο 7, παράγραφος 4, του κανονισμού (ΕΟΚ) 259/93, μέχρι τις 31 Δεκεμβρίου 2009 οι αρμόδιες βουλγαρικές αρχές δύνανται να προβάλουν αντιρρήσεις όσον αφορά μεταφορές στη Βουλγαρία για αξιοποίηση των ακόλουθων αποβλήτων που απαριθμούνται στο Παράρτημα ΙΙΙ σύμφωνα με τους λόγους αντίρρησης που ορίζονται στο άρθρο 4, παράγραφος 3, του κανονισμού. Οι μεταφορές αυτές εμπίπτουν στο άρθρο 10 του κανονισμού.

AA. ΜΕΤΑΛΛΙΚΑ ΑΠΟΒΛΗΤΑ

- AA 090 Απορρίμματα και υπολείμματα αρσενικού

- AA 100 Απορρίμματα και υπολείμματα υδραργύρου

- AA 130 Υγρά απόβλητα από επιφανειακό καθαρισμό μετάλλων

ΑΒ. ΑΠΟΒΛΗΤΑ ΠΟΥ ΠΕΡΙΕΧΟΥΝ ΚΥΡΙΩΣ ΑΝΟΡΓΑΝΑ ΣΥΣΤΑΤΙΚΑ, ΤΑ ΟΠΟΙΑ ΕΝΔΕΧΕΤΑΙ ΝΑ ΠΕΡΙΕΧΟΥΝ ΜΕΤΑΛΛΑ ΚΑΙ ΟΡΓΑΝΙΚΕΣ ΥΛΕΣ

ΑΓ. ΑΠΟΒΛΗΤΑ ΠΟΥ ΠΕΡΙΕΧΟΥΝ ΚΥΡΙΩΣ ΟΡΓΑΝΙΚΑ ΣΥΣΤΑΤΙΚΑ, ΤΑ ΟΠΟΙΑ ΕΝΔΕΧΕΤΑΙ ΝΑ ΠΕΡΙΕΧΟΥΝ ΜΕΤΑΛΛΑ ΚΑΙ ΑΝΟΡΓΑΝΕΣ ΥΛΕΣ

- AC 040 Ιλύες μολυβδούχου βενζίνης

- AC 050 Θερμικά υγρά (από μεταφορά θερμότητας)

- AC 060 Υδραυλικά υγρά

- AC 070 Υγρά φρένων

- AC 080 Αντιψυκτικά υγρά

- AC 110 Φαινόλες, φαινολικές ενώσεις, συμπεριλαμβανομένων των χλωροφαινολών, υπό μορφήν υγρών ή ιλύος

- AC 120 Πολυχλωριωμένο ναφθαλένιο

- AC 150 Χλωροφθοριωμένοι υδρογονάνθρακες

- AC 160 Halons

- AC 190 Κατάλοιπα διάλυσης αυτοκινήτων — ελαφρό κλάσμα

- AC 200 Οργανικές ενώσεις φωσφόρου από εργασίες ανάκτησης διαλυτών

- AC 230 Μη υδατικά υπολείμματα απόσταξης, αλογονωμένα ή μη, που προέρχονται από εργασίες ανάκτησης οργανικών διαλυτών

- AC 240 Απόβλητα που προκύπτουν από την παραγωγή αλογονωμένων αλειφατικών υδρογονανθράκων (όπως χλωρομεθάνιο, διχλωροαιθάνιο, βινυλοχλωρίδιο, βινυλιδενοχλωρίδιο, αλλυλοχλωρίδιο και επιχλωρυδρίνη)

- AC 260 Υγρή κοπριά χοίρων - περιττώματα

ΑΔ. ΑΠΟΒΛΗΤΑ ΠΟΥ ΕΝΔΕΧΕΤΑΙ ΝΑ ΠΕΡΙΕΧΟΥΝ ΕΙΤΕ ΑΝΟΡΓΑΝΑ ΕΙΤΕ ΟΡΓΑΝΙΚΑ ΣΥΣΤΑΤΙΚΑ

- AD 010 Απόβλητα από την παραγωγή και σύνθεση φαρμακευτικών προϊόντων

Απόβλητα που περιέχουν, αποτελούνται ή έχουν υποστεί ρύπανση από οιοδήποτε εκ των κάτωθι:

- AD 040 Ανόργανα κυανίδια, εκτός των υπολειμμάτων πολυτίμων μετάλλων σε στερεά μορφή που περιέχουν ίχνη ανοργάνων κυανιδίων

- AD 050 Οργανικά κυανίδια

- AD 060 Μείγματα και γαλακτώματα χρησιμοποιημένων ορυκτελαίων/νερού ή υδρογονανθράκων/νερού

- AD 070 Απόβλητα από την παραγωγή, μορφοποίηση και χρήση μελανών, βαφών, χρωστικών, χρωμάτων, λακών ή βερνικιών

- AD 150 Οργανικές ύλες φυσικής προελεύσεως που χρησιμοποιούνται ως φίλτρα (π.χ. βιολογικά φίλτρα)

- AD 160 Αστικά/οικιακά απόβλητα

Η περίοδος αυτή μπορεί να παραταθεί μέχρι τις 31 Δεκεμβρίου 2012 το αργότερο βάσει της διαδικασίας που ορίζεται στο άρθρο 18 της οδηγίας 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων [9], όπως τροποποιήθηκε με την οδηγία 91/156/ΕΟΚ του Συμβουλίου [10].

γ) Κατά παρέκκλιση από το άρθρο 7, παράγραφος 4, του κανονισμού (ΕΟΚ) αριθ. 259/93, μέχρι τις 31 Δεκεμβρίου 2009 οι αρμόδιες βουλγαρικές αρχές δύνανται να προβάλουν αντιρρήσεις όσον αφορά μεταφορές στη Βουλγαρία αποβλήτων προς αξιοποίηση που απαριθμούνται στο Παράρτημα IV του κανονισμού και μεταφορές αποβλήτων προς αξιοποίηση που δεν απαριθμούνται στα Παραρτήματα του κανονισμού σύμφωνα με τους λόγους αντίρρησης που ορίζονται στο άρθρο 4, παράγραφος 3, του κανονισμού.

δ) Κατά παρέκκλιση από το άρθρο 7, παράγραφος 4, του κανονισμού (ΕΟΚ) αριθ. 259/93, οι αρμόδιες βουλγαρικές αρχές προβάλλουν αντιρρήσεις κατά των μεταφορών αποβλήτων προς αξιοποίηση που απαριθμούνται στα Παραρτήματα ΙΙ, ΙΙΙ και IV του κανονισμού και των μεταφορών αποβλήτων προς αξιοποίηση που δεν απαριθμούνται στα Παραρτήματα αυτά, όταν προορίζονται για εγκατάσταση για την οποία ισχύει προσωρινή παρέκκλιση από ορισμένες διατάξεις της οδηγίας 96/61/ΕΚ του Συμβουλίου της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης [11] ή της οδηγίας 2001/80/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων [12], κατά την περίοδο εφαρμογής της προσωρινής παρέκκλισης στην εγκατάσταση προορισμού.

2. 31994 L 0062: Οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (EE L 365, 31.12.1994, σ. 10), όπως τροποποιήθηκε τελευταία από:

- 32004 L 0012: Οδηγία 2004/12/ΕΚ του Ευρωπαϊκού Κοινοβουλίου και του Συμβουλίου της 11.2.2004 (EE L 47, 18.2.2004, σ. 26).

α) Κατά παρέκκλιση από το άρθρο 6, παράγραφος 1, στοιχείο (α), της οδηγίας 94/62/ΕΚ, η Βουλγαρία επιτυγχάνει το συνολικό ποσοστό όσον αφορά την ανάκτηση ή την αποτέφρωση σε αποτεφρωτήρες απορριμμάτων με ανάκτηση ενέργειας έως τις 31 Δεκεμβρίου 2011, σύμφωνα με τους ακόλουθους ενδιάμεσους στόχους:

- 35 %, κατά βάρος, έως τις 31 Δεκεμβρίου 2006, 39 % για το 2007, 42 % για το 2008, 46 % για το 2009 και 48 % για το 2010.

β) Κατά παρέκκλιση από το άρθρο 6, παράγραφος 1, στοιχείο (β), της οδηγίας 94/62/ΕΚ, η Βουλγαρία επιτυγχάνει το συνολικό ποσοστό όσον αφορά την ανάκτηση ή την αποτέφρωση σε αποτεφρωτήρες απορριμμάτων με ανάκτηση ενέργειας έως τις 31 Δεκεμβρίου 2014, σύμφωνα με τους ακόλουθους ενδιάμεσους στόχους:

- 50 %, κατά βάρος, για το 2011, 53 % για το 2012 και 56 % για το 2013.

γ) Κατά παρέκκλιση από το άρθρο 6, παράγραφος 1, στοιχείο (γ), της οδηγίας 94/62/ΕΚ, η Βουλγαρία επιτυγχάνει τους στόχους ανακύκλωσης για τα πλαστικά έως τις 31 Δεκεμβρίου 2009, σύμφωνα με τους ακόλουθους ενδιάμεσους στόχους:

- 8 %, κατά βάρος, έως τις 31 Δεκεμβρίου 2006, 12 % για το 2007 και 14,5 % για το 2008.

δ) Κατά παρέκκλιση από το άρθρο 6, παράγραφος 1, στοιχείο (δ), της οδηγίας 94/62/ΕΚ, η Βουλγαρία επιτυγχάνει τον συνολικό στόχο ανακύκλωσης έως τις 31 Δεκεμβρίου 2014, σύμφωνα με τους ακόλουθους ενδιάμεσους στόχους:

- 34 %, κατά βάρος, έως τις 31 Δεκεμβρίου 2006, 38 % για το 2007, 42 % για το 2008, 45 % για το 2009, 47 % για το 2010, 49 % για το 2011, 52 % για το 2012 και 54,9 % για το 2013.

ε) Κατά παρέκκλιση από το άρθρο 6, παράγραφος 1, στοιχείο (θ), της οδηγίας 94/62/ΕΚ, η Βουλγαρία επιτυγχάνει τους στόχους ανακύκλωσης για το γυαλί έως τις 31 Δεκεμβρίου 2013, σύμφωνα με τους ακόλουθους ενδιάμεσους στόχους:

- 26 %, κατά βάρος, έως τις 31 Δεκεμβρίου 2006, 33 % για το 2007, 40 % για το 2008, 46 % για το 2009, 51 % για το 2010, 55 % για το 2011 και 59,6 % για το 2012.

στ) Κατά παρέκκλιση από το άρθρο 6, παράγραφος 1, στοιχείο ε), σημείο iv), της οδηγίας 94/62/ΕΚ, η Βουλγαρία επιτυγχάνει τους στόχους ανακύκλωσης για τα πλαστικά, λαμβάνοντας αποκλειστικά υπόψη υλικά που ανακυκλώνονται εκ νέου σε πλαστικά, έως τις 31 Δεκεμβρίου 2013, σύμφωνα με τους ακόλουθους ενδιάμεσους στόχους:

- 17 %, κατά βάρος, για το 2009, 19 % για το 2010, 20 % για το 2011 και 22 % για το 2012.

3. 31999 L 0031: Οδηγία 1999/31/ΕΚ του Συμβουλίου, της 26ης Απριλίου 1999, για την υγειονομική ταφή αποβλήτων (EE L 182, 16.7.1999, σ. 1), όπως τροποποιήθηκε με:

- 32003 R 1882: Κανονισμός (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου της 29.9.2003 (ΕΕ L 284, 31.10.2003, σ. 1).

Κατά παρέκκλιση από το άρθρο 5, παράγραφος 3, στοιχεία (α) και (β), και το Παράρτημα Ι, σημείο 2, δεύτερη περίπτωση, της οδηγίας 1999/31/ΕΚ και με την επιφύλαξη του άρθρου 6, στοιχείο (γ), σημείο ii), της οδηγίας και της οδηγίας 75/442/ΕΟΚ του Συμβουλίου της 15ης Ιουλίου 1975 περί στερεών αποβλήτων [13], οι απαιτήσεις όσον αφορά τα υγρά, τα διαβρωτικά και τα οξειδωτικά απόβλητα, και όσον αφορά την πρόληψη της εισροής επιφανειακών υδάτων στα αποτιθέμενα απόβλητα, δεν εφαρμόζονται στις ακόλουθες 14 υφιστάμενες εγκαταστάσεις έως τις 31 Δεκεμβρίου 2014:

1. Δεξαμενή λάσπης "Polimeri", Varna, Devnya,

2. Μικτή δεξαμενή στάχτης-λάσπης "Solvay Sodi", "Deven" και "Agropolichim", Varna, Devnya στην κοινότητα της Varna,

3. Δεξαμενή στάχτης TPP "Varna", Varna, Beloslav,

4. Δεξαμενή στάχτης "Sviloza", Veliko Tarnovo, Svishtov,

5. TPP στη δεξαμενή στάχτης "Zaharni zavodi", Veliko Tarnovo, Gorna Oryahovitsa,

6. Δεξαμενή στάχτης "Vidachim v likvidatsya", Vidin, Vidin,

7. Δεξαμενή στάχτης "Toplofikatsia-Ruse" TPP "Ανατολικό Ruse", Ruse, Ruse,

8. Δεξαμενή στάχτης TPP "Republika", "COF-Pernik" και "Kremikovtsi-Rudodobiv", Pernik, Pernik,

9. Δεξαμενή στάχτης "Toplofikatsia Pernik" και "Solidus" Pernik, Pernik, Pernik,

10. Δεξαμενή στάχτης TPP "Bobov dol", Kyustendil, Bobov dol,

11. Δεξαμενή στάχτης "Brikel", Stara Zagora, Galabovo,

12. Δεξαμενή στάχτης "Toplofikatsia Sliven", Sliven, Sliven,

13. Δεξαμενή στάχτης TPP "Maritsa 3", Haskovo, Dimitrovgrad,

14. Δεξαμενή στάχτης TPP "Maritsa 3", Haskovo, Dimitrovgrad.

Η Βουλγαρία εξασφαλίζει σταδιακή μείωση των αποβλήτων που ετάφησαν σε αυτές τις 14 υφιστάμενες μη σύμφωνες εγκαταστάσεις σύμφωνα με τις ακόλουθες ετήσιες μέγιστες ποσότητες:

- έως τις 31 Δεκεμβρίου 2006: 3020000 τόνοι,

- έως τις 31 Δεκεμβρίου 2007: 3010000 τόνοι,

- έως τις 31 Δεκεμβρίου 2008: 2990000 τόνοι,

- έως τις 31 Δεκεμβρίου 2009: 1978000 τόνοι,

- έως τις 31 Δεκεμβρίου 2010: 1940000 τόνοι,

- έως τις 31 Δεκεμβρίου 2011: 1929000 τόνοι,

- έως τις 31 Δεκεμβρίου 2012: 1919000 τόνοι,

- έως τις 31 Δεκεμβρίου 2013: 1159000 τόνοι,

- έως τις 31 Δεκεμβρίου 2014: 1039000 τόνοι.

4. 32002 L 0096: Οδηγία 2002/96/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τα απόβλητα ειδών ηλεκτρικού και ηλεκτρονικού εξοπλισμού (ΑΗΗΕ) (ΕΕ L 37, 13.2.2003, σ. 24), όπως τροποποιήθηκε από:

- 32003 L 0108: Οδηγία 2003/108/ΕΚ του Ευρωπαϊκού Κοινοβουλίου και του Συμβουλίου της 8.12.2003 (ΕΕ L 345, 31.12.2003, σ. 106).

Κατά παρέκκλιση του άρθρου 5, παράγραφος 5, και του άρθρου 7, παράγραφος 2, της οδηγίας 2002/96/ΕΚ, η Βουλγαρία επιτυγχάνει το ποσοστό χωριστής συλλογής τουλάχιστον τεσσάρων χιλιογράμμων ΑΗΗΕ οικιακής προέλευσης κατά μέσο όρο, ανά κάτοικο και ανά έτος, το ποσοστό αξιοποίησης και το ποσοστό επαναχρησιμοποίησης και ανακύκλωσης των κατασκευαστικών στοιχείων, των υλικών και των ουσιών έως τις 31 Δεκεμβρίου 2008.

[9] ΕΕ L 194, 25.7.1975, σ. 39. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003 (ΕΕ L 284, 31.10.2003, σ. 1).

[10] ΕΕ L 78, 26.3.1991, σ. 32.

[11] ΕΕ L 257, 10.10.1996, σ. 26.

[12] ΕΕ L 309, 27.11.2001, σ. 1. Οδηγία όπως τροποποιήθηκε τελευταία με την Πράξη Προσχώρησης του 2003 (ΕΕ L 236, 23.9.2003, σ. 33).

[13] ΕΕ L 194, 25.7.1975, σ. 39. Οδηγία όπως τροποποιήθηκε με την οδηγία 91/156/ΕΟΚ, και όπως τροποποιήθηκε τελευταία με τον κανονισμό (ΕΚ) αριθ. 1882/2003 (ΕΕ L 284, 31.10.2003, σ. 1).

--------------------------------------------------